RESOLUCIÓN do 5 de xullo de 2011 pola que se declara de interese galego e se ordena a inscrición no Rexistro de Fundacións de Interese Galego da Fundación Eduardo Pondal.
Consellería de Cultura e Turismo — III. Outras disposicións — 20/07/2011

Examinado o expediente de declaración de interese galego e inscrición no Rexistro de Fundacións de Interese Galego da
Fundación Eduardo Pondal
, aprécianse os seguintes feitos e fundamentos de dereito:
Feitos.
1. José Luis Fondo Aguiar, alcalde de Ponteceso e presidente do Padroado da fundación, con data do 8 de setembro de 2010, presentou solicitude de clasificación, declaración de interese galego e inscrición no Rexistro de Fundacións de Interese Galego.
2. A
Fundación Eduardo Pondal
foi constituída en escritura pública outorgada en Ponteceso o 29 de xullo de 2010, ante o notario Francisco Javier Castromil Torres, co número 668 do seu protocolo, polo Concello de Ponteceso.
3. A
Fundación Eduardo Pondal
ten por obxecto, segundo establece o artigo 6 dos estatutos, promover e divulgar a obra do escritor local e de proxección galega, Eduardo Pondal Abente, e a cultura galega en xeral, nos seus máis diversos aspectos e en todas as facetas da cultura universal que incidan no patrimonio cultural de Galicia.
4. Na escritura de constitución da fundación constan os extremos relativos á personalidade do fundador; a súa capacidade para constituíla; a súa vontade de facelo como de interese galego conforme aos preceptos da Lei 12/2006, do 1 de decembro, de fundacións de interese galego; a dotación; os estatutos e a composición do padroado inicial.
5. Nos estatutos da fundación consta a súa denominación; o seu enderezo; o seu obxecto e finalidade; as regras para a aplicación das rendas aos fins fundacionais e para a determinación dos beneficiarios; a composición e as normas de funcionamento do Padroado e as causas de disolución e o destino dos bens e dereitos resultantes da súa liquidación.
6. O Padroado inicial está formado por José Luis Fondo Aguiar, alcalde do Concello de Ponteceso, como presidente; Susana Cousillas Sánchez, como vicepresidenta; Xosé Manuel Varela Varela, como secretario; e Luís Antonio Giadás Álvarez e José María Varela Martínez, como vogais.
7. A comisión integrada polos secretarios xerais técnicos de todas as consellerías elevoulle ao conselleiro de Presidencia, Administracións Públicas e Xustiza proposta de clasificación como de interese cultural da
Fundación Eduardo Pondal
, dado o seu obxecto e finalidade, polo que, cumpríndose os requisitos exixidos na Lei 12/2006, do 1 de decembro, de fundacións de interese galego, e segundo establecen os artigos 47.2 da citada lei, 51 do Regulamento de fundacións de interese galego, aprobado polo Decreto 14/2009, do 21 de xaneiro, e 7 do Regulamento do Rexistro de Fundacións de Interese Galego, aprobado polo Decreto 15/2009, do 21 de xaneiro, o protectorado será exercido polo departamento da Xunta que teña atribuídas as competencias correspondentes aos fins fundacionais.
8. De conformidade coa citada proposta, por orde da Consellería de Presidencia, Administracións Públicas e Xustiza do 31 de marzo de 2011 (
Diario Oficial de Galicia
número 74, do 14 de abril), clasificouse como de interese cultural a
Fundación Eduardo Pondal
e adscribiuse á Consellería de Cultura e Turismo para os efectos do exercicio das funcións de protectorado.
Fundamentos de dereito.
Primeiro. O artigo 34 da Constitución española recoñece o dereito de fundación para fins de interese xeral, consonte a lei, e o artigo 27.26 do Estatuto de autonomía para Galicia establece que é competencia exclusiva da Comunidade Autónoma galega o réxime das fundacións de interese galego.
Segundo. De acordo co disposto no artigo 7.2 do Regulamento do Rexistro de Fundacións de Interese Galego, en relación co Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, correspóndelle a esta Consellería de Cultura e Turismo a declaración de interese galego mediante resolución publicada no
Diario Oficial de Galicia
e a inscrición no Rexistro de Fundacións de Interese Galego da
Fundación Eduardo Pondal
, así como o exercicio das funcións de protectorado e as demais que correspondan á Xunta de Galicia de conformidade co indicado no dito regulamento.
Á vista do que antecede e tendo en consideración o establecido na Lei 12/2006, do 1 de decembro, de fundacións de interese galego; no Regulamento de Fundacións de Interese Galego e no Regulamento do Rexistro de Fundacións de Interese Galego, aprobados polos decretos 14/2009 e 15/2009, do 21 de xaneiro; e nas demais normas de xeral e pertinente aplicación; en uso das competencias atribuídas polo Decreto 337/2009, do 11 de xuño, polo que se desenvolve a estrutura orgánica da Consellería de Cultura e Turismo,
Primeiro. Declarar de interese galego a
Fundación Eduardo Pondal
.
Segundo. Ordenar a súa inscrición no Rexistro de Fundacións de Interese Galego, sección da Consellería de Cultura e Turismo.
Terceiro. Esta fundación queda sometida ao disposto na Lei 12/2006, do 1 de decembro, de fundacións de interese galego, no Regulamento de fundacións de interese galego, aprobado polo Decreto 14/2009, do 21 de xaneiro, no Regulamento do Rexistro de Fundacións de Interese Galego, aprobado polo Decreto 15/2009, do 21 de xaneiro, e na demais normativa de aplicación e especialmente ás obrigas de dar publicidade suficiente dos seus obxectivos e actividades, da ausencia de ánimo de lucro na prestación dos seus servizos e de solicitar as preceptivas autorizacións, así como á de presentación anual da documentación contable e do plan de actuación ante o protectorado.
Contra esta resolución pode interpoñerse recurso de alzada ante o conselleiro de Cultura e Turismo, no prazo dun mes contado desde o día seguinte ao da súa publicación, segundo o disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de xullo de 2011.